

5. november 2018

I medfør af § 37 stk. 1 i Forretningsordenen for Inatsisartut, fremsætter jeg følgende spørgsmål til Naalakkersuisut:

**Spørgsmål til Naalakkersuisut:**

1. **Hvor mange af de planlagte undervisningstimer i folkeskolen bliver dækket af løse vikartimer i år 2016/2017 og i 2017/2018?**
2. **Hvor mange af de planlagte undervisningstimer i folkeskolen bliver varetaget af timelærere / faste vikarer i år 2016/2017 og i 2017/2018?**
3. **Hvilke fag bliver berørt af brug af løse vikarer i år 2016/2017 og i 2017/2018?**
4. **Hvilke kommuner har størst brug af løse vikartimer til dækning af de planlagte undervisningstimer i folkeskolen i år 2016/2017 og i 2017/2018?**
5. **Foreligger der systematisk indsamlet oplysninger om hvormange elever i den undervisningspligtige alder ikke følger undervisningen i folkeskolen eller i hjemmet?**
6. **Foreligger der oplysninger i hvilke af skolerne i byer og bygder om hvormange elever i den undervisningspligtige alder, der ikke følger undervisningen i folkeskolen eller i hjemmet?**

 (Medlem af Inatsisartut Sofia Geisler, Inuit Ataqatigiit)

**Begrundelse:**

Med henvisning til den aktuelle debat om folkeskolen i det offentlige rum, og til forskellige rapporter, der peger på kvaliteten i folkeskolen, er jeg interesseret i at høre nærmere om forbruget af vikarer i folkeskolen, velvidende, at driften af folkeskolen er et kommunalt anliggende.

Jeg ønsker at mine spørgsmål bliver besvaret inden for 10 arbejdsdage.